《行孝四首 其二 扇枕》
明代·任环

夏行孝，孝难比，黄香时尚为童子。酷暑庭帏亲汗流，一扇中挥一片秋。

而翁有子鼾睡稳，扶持清梦日高头。呜呼孝哉兮恨何说，多病萱堂时执热。

青盖翻然吴楚游，犹向虚亭乞冰啮。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。